b'\n_START_ARTICLE_\nUEFA Europos lyga 2\n_START_PARAGRAPH_\nUEFA Europos lyga 2, (UEL2) bus naujas kasmetinis futbolo klub\xc5\xb3 turnyras, kur\xc4\xaf nuo 2021 m. organizuos UEFA. Tai bus tre\xc4\x8diasis Europos klub\xc5\xb3 futbolo lygmuo po \xc4\x8cempion\xc5\xb3 lygos ir Europos lygos. \xe2\x80\x9eEuropos lyga 2\xe2\x80\x9c yra tik laikinas pavadinimas, kuris v\xc4\x97liau bus pakeistas oficialiu pavadinimu._NEWLINE_Turnyras prasid\xc4\x97s nuo 2021 - 2022 m. sezono, jame dalyvaus \xc5\xbeemesnio rango UEFA \xc5\xa1ali\xc5\xb3 dalyviai.\n_START_SECTION_\nIstorija\n_START_PARAGRAPH_\nNuo 2015 m. UEFA \xc4\x97m\xc4\x97 svarstyti id\xc4\x97j\xc4\x85 apie tre\xc4\x8diojo lygio Europos var\xc5\xbeybas, kurios suteikt\xc5\xb3 galimyb\xc4\x99 klubams i\xc5\xa1 silpnesni\xc5\xb3j\xc5\xb3 UEFA \xc5\xa1ali\xc5\xb3 patekti \xc4\xaf auk\xc5\xa1tesnius etapus i\xc5\xa1 kuri\xc5\xb3 jie grei\xc4\x8diausiai i\xc5\xa1krist\xc5\xb3 dabartin\xc4\x97je \xc4\x8cempion\xc5\xb3 lygoje ir Europos lygoje._NEWLINE_2018 m. gruod\xc5\xbeio 2 d. UEFA prane\xc5\xa1\xc4\x97, kad naujas turnyras, laikinai vadinamas kaip UEFA Europa League 2 arba tiesiog UEL2, prasid\xc4\x97s nuo 2021 met\xc5\xb3, ir pritrauks daugiau klub\xc5\xb3, daugiau asociacij\xc5\xb3 bei sukurs daugiau rungtyni\xc5\xb3.\n_START_SECTION_\nTurnyro sistema\n_START_PARAGRAPH_\nKvalifikacija \xc4\xaf Europos lyg\xc4\x85 2 bus pana\xc5\xa1i \xc4\xaf UEFA \xc4\x8cempion\xc5\xb3 lygos kvalifikacij\xc4\x85, ji bus padalinta \xc4\xaf du \xe2\x80\x9ekelius\xe2\x80\x9c - \xc4\x8dempion\xc5\xb3 keli\xc4\x85 ir Europos lygos keli\xc4\x85. \xc4\x8cempion\xc5\xb3 keliu komandos pralaim\xc4\x97jusios kvalifikacijos rungtynes \xe2\x80\x8b\xe2\x80\x8b\xc4\x8cempion\xc5\xb3 lygyje i\xc5\xa1kris tiesiai \xc4\xaf UEL2. Kvalifikacija Europos lygos keliu bus grind\xc5\xbeiama standartiniu UEFA koeficiento kriterijumi, kuris yra bendras visuose UEFA turnyruose. Kvalifikaciniame etape viso dalyvaus 72 komandos. _NEWLINE_Antrame ir tre\xc4\x8diame etape prisijungs komandos, i\xc5\xa1kritusios is \xc4\x8cempion\xc5\xb3 lygos bei Europos lygos._NEWLINE_Grupi\xc5\xb3 etape bus a\xc5\xa1tuonios grup\xc4\x97s po keturias komandas kiekvienoje grup\xc4\x97je, po kuri\xc5\xb3 bus a\xc5\xa1tunfinalis, ketvirtfinalis, pusfinalis ir finalas. Naujo turnyro nugal\xc4\x97tojas tur\xc4\x97s teis\xc4\x99 dalyvauti UEFA Europa lygoje kitame sezone._NEWLINE_I\xc5\xa1 viso \xc4\xafvyks 141 rungtyni\xc5\xb3 15 savai\xc4\x8di\xc5\xb3 b\xc4\x97gyje, var\xc5\xbeybos vyks ketvirtadieniais.'